Kong+Leopold+II+av+Belgia

=Kong Leopold II av Belgia = = = Kong Leopold II var konge i Belgia fra 1865 og til sin død I 1909. Han er mest kjent for dannelsen av Fristaten Kongo i 1885, og de grusomme metodene han brukte for å få de kongolesiske slavene til å jobbe effektivt.

Leopold II ble født 9.april 1835, og var sønn av Louise-Marie av Orléans og Kong Leopold I av Belgia. Deres eldste sønn døde et par måneder etter fødselen, og Leopold ble dermed arvtaker av tronen. Bare elleve år gammel fikk han tittelen hertug av Brabant, og senere ble han utnevnt sub-løytnant i hæren. Han tjenestegjorde i hæren til han ble generalløytnant. Leopold ble medlem av det belgiske senatet og startet tidlig å engasjere seg. Han oppfordret Belgia til å kjøpe kolonier, utvide horisonten utover havet og engasjerte seg, også i saker som handel og utviklingen av Belgia. I 1853 giftet han seg med Marie Henriette av Østerrike. De fikk fire barn sammen, men den eneste sønnen døde bare ni år gammel. I desember 1865 døde Leopold I. Leopold II ble da konge av Belgia. Leopold var en mann med stor sjarm og intelligens, men han var også hensynsløs og grådig. Han var ikke fornøyd mer å arve tronen i et så lite land som Belgia, og drømte dermed om et større koloni imperium.

__Fristaten Kongo: __
Blant Leopolds mest betydningsfulle arbeid var etableringen av Fristaten Kongo. I kolonitiden mislyktes han i mange forsøk på å skaffe seg kolonier i Asia og Afrika. Etter hvert ble han svært involvert i Kongo-regionen. I århundrer hadde slavehandlere plyndret dette området, men Kongos indre hadde lenge vært et mysterium grunnet blant annet vanskeligheter med å komme seg inn i landet og tropiske sykdommer. Fra 1874 til 1877 dro oppdageren og journalisten Henry Morton Stanley på reiser på elvene i Kongo, og oppdaget et nettverk av seilbare elver. Da han kom hjem kapret Leopold han som sin hjelpende hånd i Leopolds ønske om å skaffe seg en egen koloni i Afrika. Stanley dro tilbake til Kongo og overtalte hundrevis av afrikanske høvdinger, som hadde liten kjennskap til vilkårene i avtalen, til å signere bort landet sitt til kongen. I mellomtiden overbeviste Leopold USA og andre store nasjoner til å godta kravene hans om å opprette en egen stat i Kongo. På en konferanse i Berlin i 1884-1885 hadde han gjort stor fremgang mot å realisere målet sitt, og i 1885 ble Fristaten Kongo grunnlagt. Det var den eneste kolonien eid av kun én mann.

Området var 80 ganger større enn Belgia og det fantes store verdier i form av gull, elfenben, rågummi og kobber. Kong Leopold sin hær tok gradvis kontroll over det enorme området, og tok i bruk rifler, kanoner og maskingevær. Det ble drevet tvangsarbeid og befolkningen i Fristaten Kongo ble behandlet som slaver. De arbeidet under grusomme forhold med å utvinne råvarene. De to viktigste ressursene for Leopold i Fristaten Kongo var gummi og elfenbein og verdiene ble sendt til Belgia. Belgierne brukte metoder som drap, pisking og hugging av hender og føtter dersom arbeiderne ikke var effektive og ikke produserte nok av varene de var pålagt å levere. Under det belgiske terrorveldet som Leopold styrte døde rundt ti millioner afrikanere. Dette var omtrent halvparten av befolkningen på den tiden.

Kong Leopold II styrte fristaten Kongo privat og på egenhånd, men i 1908, etter rapporter om grusom behandling av befolkningen og flere protestbevegelser, krevde den belgiske regjeringen at staten skulle bli underordnet Belgia. Kong Leopold II døde 17. desember 1909 i nærheten av Brussel. På grunn av sønnens tidlige bortgang ble arvtakeren til Leopold II nevøen Albert I.  Kong Leopold II ble preget av den tiden han levde i. Gjennom imperialismen, da europeiske land koloniserte flere områder i Afrika, så disse landene sin mulighet til skaffe seg sikker tilgang på viktige råstoffer og markeder for deres ferdigvarer. Industrialiseringen startet i Europa og ved hjelp av teknologisk innovasjon og militær overlegenhet kunne de gå frem som de gjorde. Da europeerne trengte inn i Afrika sør for Sahara, var en rekke av de afrikanske landene i nedgang. Dette både på grunn av interne årsaker og slavehandelen. Da Leopold II sendte ekspedisjoner til Kongo ble de møtt av grusomme handlinger som offentlige henrettelser og avstraffelsesmetoder som for eksempel å kutte av en hånd på de som stjal. Dette gjorde det nok lettere for de selv å praktisere slike grusomheter.

Den europeiske koloniseringen av Afrika var en av de største og raskeste erobringene i menneskehetens historie. I 1870 var omtrent 80 prosent av Afrika sør for Sahara-ørkenen styrt av innfødte konger, høvdinger og andre herskere. I 1910 hadde nesten hele dette enorme område blitt europeiske kolonier eller land, kontrollert av hvite nybyggere. Man kan si at det var opprettelsen av Fristaten Kongo som fikk de andre europeiske landene til å danne seg innflytelsessfærer ved å opprette handelskompanier i Afrika som videre førte til etablering av nye kolonier. Mesteparten av Afrika ble delt i kolonier mellom Tyskland, Belgia, Frankrike, Storbritannia og Portugal. Koloniseringen i Kongo er blant de blodigste tilfellene av kolonisering i Afrika. Kongos historie er et godt eksempel på imperialistisk barbari med formål å skaffe ressurser, rikdom, makt og innflytelse.

Kilder:
(2008). Mennesker i tid. Oslo: Cappelen Damm. [] [] <span style="font-family: Arial,Helvetica,sans-serif;">[] <span style="font-family: Arial,Helvetica,sans-serif;">[|http://en.wikipedia.org/wiki/Leopold_II_of_Belgium#Early_life] <span style="font-family: Arial,Helvetica,sans-serif;">[] <span style="font-family: Arial,Helvetica,sans-serif;">[] <span style="font-family: Arial,Helvetica,sans-serif;">[] <span style="font-family: Arial,Helvetica,sans-serif;">[|http://www.enotes.com/king-l][|eopold-ii-congo-reference/king-leopold-ii-con]